ועדת הפנים והגנת הסביבה, כנסת 19, פרוטוקול מספר 431, 2014-12-03 09:00

מירי רגב: בוקר טוב לכולם.

מירי רגב: אני פותחת את ישיבת ועדת הפנים והגנת הסביבה בדיון על הצעת חוק תאגידי מים וביוב (תיקון מס' 8) (דחיית מועדים), התשע"ה–2014, הצעת חוק פרטית שלי, (פ/2837).

<תומר רוזנר: כ-580.

<תומר רוזנר: זה כבר אחרי קריאה ראשונה.

מירי רגב: אז מה אומרים?

<תומר רוזנר: כ-580.

מירי רגב: כ-580, לטובת הפרוטוקול.

מירי רגב: אנחנו באמת בעניין הזה מתואמים אופוזיציה-קואליציה.

מירי רגב: תודה לאל, אתמול העברנו את זה בקריאה ראשונה, היה לי חשוב להעביר את זה כמה שיותר מהר עד יום שני, שביום שני זה יעלה במליאה.

מירי רגב: אני אצטרך כמובן את העזרה של ראשי הערים במקרה שתהיה איזה בעיה מול חברי האופוזיציה, למרות ששוב, זה חוק שמשרת את כולם.

מירי רגב: לצערי, הכנסת מתפזרת, לא הצלחנו להביא את ביטול תאגידי המים, למרות שיאיר הבטיח לי שנביא את זה, אבל זאת תהיה המשימה הראשונה שלנו – בעזרת השם, יתנו לי כוח לקבל תפקידים בכירים – זו תהיה משימה ראשונה שלנו.

מירי רגב: תאגידים זו מכה, פשוט מכה, זה פרה חולבת.

מירי רגב: אין ראש עיר אחד – רק אתמול היה פה ראש עיריית נהריה עם אותו סיפור, ראש עיריית אשקלון עם אותו סיפור.

מירי רגב: זה פשוט לא יאומן, כל הזמן, עכשיו ראש עיריית מגדל העמק, לא מאשרים אותו ליושב-ראש תאגיד מים כי הוא לא כשיר.

מירי רגב: הוא כשיר להיות ראש עיר, הוא לא כשיר להיות יושב-ראש תאגיד.

מירי רגב: צריך לתקן את הדברים.

מירי רגב: צריך לטפל בעניין העיקרי, במהות, שזה תשתיות המים, ובהורדת מחיר המים.

מירי רגב: כל התאגידים, כל הניפוח הזה של התאגידים, זה רק מכה על הציבור.

מירי רגב: הצעת החוק הזאת מתואמת מלא עם האוצר ועם תשתיות, כך שלא צריך להביא הצעת חוק ממשלתית, חבל על הזמן, צריך לקדם את זה אחרת.

מירי רגב: אנחנו נקריא, אבל האוצר היו צריכים לתת לי כמה תשובות, מה גם שאמיר הבטיח לי חד וחלק שאני לא אכניס את זה בחקיקה, אבל הוא הבטיח לי שהסנקציות על ראשי ערים לא מתואגדים יבוטלו, ואנחנו נאפשר להם את הכספים שמגיעים להם.

מירי רגב: אני רוצה פה הצהרה ממסר, כי אחרת כמו שיאיר לפיד עשה מחטף, אני אעשה לכם מחטף, ואני אאשר את זה פה ואכניס את זה לחוק.

מירי רגב: אני לא רוצה לעשות את זה כי אני בעד אנשים שעובדים נכון והולכים ב-long range, ולא גונבים סוסים ברגע אחד.

מירי רגב: אבל צריך להיות כאן ברור, הסנקציות על ראשי ערים – דיברנו על שלושה דברים, אם אני לא טועה, לפני שאני עוברת להקראה.

מירי רגב: דיברנו על שלושה דברים, המנכ"ל של השלטון המקומי ריכז אותם, אז בבקשה.

<שלמה דולברג: תודה, גברתי, תודה על הדיון, אנחנו מעריכים את זה ומודים לך.

<שלמה דולברג: אני ריכזתי את הסנקציות שמוטלות על רשויות בלא תאגיד, במכתבי אלייך מה-18 בנובמבר, והוא מונח גם בידיה של מנהלת הוועדה.

<שלמה דולברג: המכתב מדבר על שלוש סנקציות עיקריות.

<שלמה דולברג: אחת זה קביעת מחירי רכישת מים, שהיא איננה על-פי אותן אמות המידה לתאגידים, שזה דבר אחד.

<שלמה דולברג: אנחנו חושבים שצריך לקבוע את מחיר רכישת המים של הרשויות האלה על-פי אותן אמות מידה של תעריפי קניית מים לתאגידים.

<שלמה דולברג: הדבר השני הוא הצמדת תעריפי היטלים ואגרות.

<שלמה דולברג: הרשויות האלה הוזנחו במשך שנים רבות, ולא אפשרו להן להצמיד תעריפי היטלים ואגרות.

מירי רגב: כן.

מירי רגב: להצמדה אנחנו התנגדנו.

<שלמה דולברג: נכון.

מירי רגב: להצמדה אנחנו התנגדנו.

מירי רגב: הדבר הראשון, בהחלט אמרנו שאנחנו נשקול את זה בצורה חיובית.

<שלמה דולברג: הדבר השלישי זה קרן השיקום החדשה.

<שלמה דולברג: הרשויות האלה משלמות כסף לקרן השיקום החדשה.

<שלמה דולברג: בעצם, חובת השיקום והתחזוקה של התשתיות האלה עליהן, אבל הכסף הזה מחכה לאיזשהו תאגיד, שאולי בסוף גם לא יקום.

<שלמה דולברג: לכן, אנחנו ביקשנו את הכסף הזה להחזיר לאלתר לרשויות המקומיות לצורך שיקום התשתיות.

<שלמה דולברג: זו המשמעות.

מירי רגב: נכון.

מירי רגב: אם אני לא טועה, דיברנו על שני דברים.

מירי רגב: נכון, היועמ"ש?

מירי רגב: אבי.

<זמר בלונדהיים: זמר.

מירי רגב: הנושא של המדד, אמרנו, אנחנו לא הולכים עליו.

מירי רגב: מראש אמרתי שזה לא מקובל.

<דרור אלוני: לנו למשל, לא מאשרים חוק עזר בכלל, ותעריפים.

<דרור אלוני: הסנקציה שמטילים עלי – לא שלא מצמידים.

<דרור אלוני: לא קובעים לי אפילו.

מירי רגב: אתם הגשתם תחשיבים?

<דרור אלוני: ודאי.

<דרור אלוני: שבע שנים.

מירי רגב: זאת בעיה.

מירי רגב: הרי מה אמרנו?

מירי רגב: אי הארכה של התאגוד בא מתוך מטרה כי אנחנו מבינים שאנחנו הולכים לבטל, לעשות שינוי - האוצר לא אוהב את המילה "לבטל" תאגידי מים, אז במקום "מנגל" נקרא לזה "ברביקיו", ונגיד שאתם רוצים לשנות את כל התפיסה של ניהול משק המים.

מירי רגב: נכון?

מירי רגב: בגלל שאנחנו מבינים שאנחנו הולכים לשינוי שיטת משק המים, אותם אלה שלא התאגדו, אנחנו לא מענישים אותם על זה שהם לא התאגדו, כי מה שקרה בפועל, הם הוענשו על זה שהם לא התאגדו, והתושבים שלהם סבלו מזה.

מירי רגב: אז מה אמרנו באי הארכה?

מירי רגב: אנחנו מאריכים את אי ההתאגדות, עד שתקום ממשלה חדשה, בעזרת השם, ונראה מה אנחנו עושים עם זה, אבל אנחנו לא מענישים אותם על זה.

מירי רגב: איך אנחנו לא מענישים אותם על זה?

מירי רגב: בזה שהם קונים את מחיר המים כמו שקונים אותם ממקורות, כמו שקונה אותם מישהו שהוא מתואגד, כי יכול להיות שזה שמתואגד, בעוד שנה לא יהיה מתואגד.

מירי רגב: הדבר השני, המדד, אני לא קיבלתי.

מירי רגב: ודבר שלישי, שימוש בקרן השיקום החדשה, על זה דיבר גיל משוהם – לא רק הוא, היו שם כולם אבל הוא הציג את הנושא הזה בשם ראשי הערים.

מירי רגב: שני הנושאים האלה, נראה לי שהם נושאים ברורים, הם קשורים לחוק, הם בעצם מגבים את החוק.

מירי רגב: אתה נותן להם הארכה אבל בעצם אתה מעניש אותם.

מירי רגב: הם נראים לי שני דברים מאוד נכונים, ולכן אני מבקשת את ההתייחסות של האוצר בעניין הזה, וזמר.

<תומר רוזנר: הדבר השלישי, לגבי חוקי עזר.

<תומר רוזנר: לא קיבלנו את נושא ההצמדה אוטומטית כי זה באמת לא מוצדק - -

מירי רגב: נכון.

<איתי חוטר: למה לא מוצדק?

מירי רגב: רגע.

מירי רגב: אי אפשר את הכול.

<תומר רוזנר: - - אבל אם הוגשו תחשיבים שמאפשרים תיקון חוק עזר או כללים שמעדכנים את התעריפים בהתאם לעלויות, וכולי, והם לא מאושרים, אז יש פה גם בעיה.

<איתי חוטר: מה זאת אומרת?

<איתי חוטר: זה חוקי עזר שאושרו על-ידי משרד הפנים.

<שלמה דולברג: דרור מבקש למשל חוק עזר חדש.

<דרור אלוני: לא.

<דרור אלוני: חוק עזר אושר.

<דרור אלוני: מה שלא אושר זה נספח כלכלי.

<דרור אלוני: התעריפים, לא אושר בכלל.

<תומר רוזנר: זאת בעיה.

מירי רגב: זה בעיה.

מירי רגב: איך קורה דבר כזה?

מירי רגב: בואו תענו לי על שלושת הדברים האלה בבקשה.

<אלון מסר: בוקר טוב.

<אלון מסר: לגבי הנושאים שהועלו.

<אלון מסר: אחד, צריך לציין שמאז הדיון הקודם כבר התקבלו במועצת רשות המים כללים.

מירי רגב: נכון, היא הייתה אמורה להתכנס ב-27.

מירי רגב: היא לא התכנסה בעניין החקלאים, הנושא הזה לא עלה.

<אלון מסר: נכון.

מירי רגב: דיברתי עם שר החקלאות, עצרנו את העניין של תאגוד החקלאים וזה באמת ירד מסדר-היום.

מירי רגב: הנושא השני היה באמת שאמרתם שהיא צריכה להתכנס גם בעניין הזה.

<אלון מסר: באמת, היא החליטה על כללים שיאפשרו לראשונה לרשויות שלא התאגדו, לעדכן להן גם את אגרות הביוב, גם את היטלי הביוב, גם את היטלי המים, כל הנושאים האלה, בכפוף כמובן להצגה של תחשיב.

<אלון מסר: אני מסכים עם דרור, אני אומר את זה גם פה לפרוטוקול.

<אלון מסר: אני חושב שמי שמגיש תחשיב, צריך לטפל בו וצריך לתת לו תשובה, והתשובה צריכה להיות אם התחשיב שלך נכון, ואם הוא לא נכון למה הוא לא נכון ומה צריך להיות המספר הנכון.

<אלון מסר: זה בוודאי.

<תומר רוזנר: מתי יתנו לו תשובה?

<תומר רוזנר: שבע שנים הוא מחכה.

מירי רגב: מתי יתנו לו תשובה?

<אלון מסר: התיקון של מועצת רשות המים - - -

מירי רגב: לא.

מירי רגב: עכשיו התיקון של רשות המים - - -

<אלון מסר: הוא נכנס רק ביום חמישי האחרון, ויאפשר יותר בקלות לעשות דברים שקודם היה מאוד קשה לעשות.

מירי רגב: מה שאומר פה נציג האוצר, שמהתיקון של המועצה, בעצם עכשיו זה יתאפשר הרבה יותר, במיידי.

מירי רגב: נכון?

<אלון מסר: הרבה יותר.

<אלון מסר: אמור.

<דרור אלוני: ואם אפשר ב-2014 לקבל אישורים כבר סוף-סוף, שנוכל להתחיל להקים מערכת.

<אלון מסר: אפשר לצאת לשימוע, זה צריך לחזור.

<קריאה: זה לא בתוקף.

<קריאות: - - -

מירי רגב: אז צריך לצאת עכשיו לשימוע?

<אלון מסר: עכשיו זה בשימוע.

<אלון מסר: זה כבר פורסם, זה יחזור בעוד - - -

מירי רגב: כמה זמן זה?

<זמר בלונדהיים: תוך חודש, שימוע.

<אלון מסר: במועצה הקרובה, צריך להיות גג חודש, עד שזה חוזר.

<אלון מסר: עד סוף השנה זה אמור להסתדר.

<אלון מסר: לא נראה לי שיהיו הערות כי אני חושב שזה מתואם עם השלטון המקומי.

<דרור אלוני: אני מזכיר שנגדי עומד צו חקירה של המשטרה הירוקה על זה שאני לא יכול להקים מערכת ביוב.

מירי רגב: יש מצב שאנחנו גומרים את זה עד סוף 2014?

<אלון מסר: תכף יגיע לפה ניר מרשות המים, אני לא יודע מה הפרוצדורה.

<אלון מסר: בעיקרון, זה יצא כבר לשימוע, זה פורסם.

<אלון מסר: אם לא יהיו הערות מהותיות, לא אמורה להיות בעיה.

<שלמה דולברג: שהאוצר יתחייב לדחוף את זה.

<אלון מסר: זה משהו משפטי עכשיו, זה לא קשור.

מירי רגב: תגיד לי עוד פעם מה אושר במועצת המים.

<אלון מסר: אושרו הכללים שמאפשרים למועצת רשות המים לקבוע ולעדכן אגרות ביוב, היטלי מים וביוב לרשויות שלא התאגדו, ויש כללים איך עושים את זה – יש חשבון מיוחד שיועד להשקעות, וכן הלאה.

מירי רגב: יפה.

מירי רגב: זה הישג גדול.

מירי רגב: אני רוצה קודם כול להגיד תודה לאוצר.

<איתי חוטר: זה לא הישג גדול.

מירי רגב: אז זה לא הישג, אוקיי.

מירי רגב: אני חושבת שזה הישג כן גדול.

מירי רגב: אני רוצה להודות בעניין הזה גם לרשות המים וגם לאוצר שדחפו את העניין הזה, אבל אני רוצה שזה יבוא לידי ביטוי כמה שיותר מהר.

מירי רגב: זאת אומרת, לסיים את השימוע, להוציא את זה ואז יגישו תחשיבים.

<אלון מסר: זאת הכוונה.

מירי רגב: ואז תוכל לאשר את זה.

<דרור אלוני: תחשיבים הוגשו כבר.

מירי רגב: בסדר, אבל עכשיו התחשיבים - - -

<תומר רוזנר: אבל עכשיו יש כללים חדשים.

מירי רגב: בגלל שזה אושר רק עכשיו, כי זה היה חלק מהסנקציה למי שלא תואגד – על זה בעצם נלחמנו, ולצערי שנה – למה התעצבנתי על אמיר?

מירי רגב: כי אמרתי, שנה עבדתם עלינו בעיניים.

מירי רגב: בעצם הארכנו את החוק, אבל בלי זה, ואמיר הבטיח לי שזה ישתנה.

<אלי לוי: גברתי, מרגישים כבר רוח חדשה נושבת ממשרד האוצר.

<אלי לוי: זה חשוב מאוד.

מירי רגב: יפה.

מירי רגב: זה יתרון גדול, צריך להגיד תודה לאמיר פה בעניין הזה, חד וחלק.

מירי רגב: הדבר השני שביקשנו זה הקרן.

<אלון מסר: קרן השיקום.

<אלון מסר: עד היום, כספים שהופרשו בקרן השיקום, אנחנו באמת לא ראינו את זה כסנקציה.

<אלון מסר: אני חייב להגיד אבל יחד עם זאת, אני מבין את הטענה של השלטון המקומי, שאומרים שמצד אחד אלה כספים שמיועדים להשקעות, אבל הם לא יכולים להשקיע אותם.

<אלון מסר: אז אני אומר פה גם לפרוטוקול, אנחנו נפעל לשנות את הכללים הקיימים.

מירי רגב: מתי?

<אלון מסר: כבר עכשיו.

<אלון מסר: זה ייקח לנו קצת זמן.

<אלון מסר: זה קצת מורכב, אבל אנחנו בפירוש נעשה את זה.

מירי רגב: שהם יוכלו להשתמש בקרן השיקום?

<אלון מסר: כן.

<אלון מסר: כספים שהופרשו לקרן השיקום יוכלו לשמש את הרשויות המקומיות לצורך השקעות במים וביוב.

מירי רגב: כמה זמן זה לוקח לך?

מירי רגב: עכשיו אין כנסת, אין לכם תקציב, אין לכם חוק, אין לכם שום דבר.

מירי רגב: אתם יכולים להתעסק עכשיו רק ברווחת הציבור ולא בחור של הגרוש.

<אלון מסר: מעוד שבוע, אבל כן, זה נכון.

מירי רגב: מעוד שבוע.

מירי רגב: מיום שני הבא, בעזרת השם, יכולים להתעסק רק בטובת הציבור באמת.

<אלון מסר: זה נכון.

<אלי לוי: אני לא יודע למה הם קוראים לזה קרן שיקום.

מירי רגב: אבל עזוב את זה עכשיו.

<אלון מסר: לא משנה.

<אלון מסר: אני יכול להתחייב - - -

<אלי לוי: ישראל עינב כבר הגדיר את זה כקנסות לאלה שלא התאגדו.

<אלון מסר: הנה, הגיע גם ניר מרשות המים.

<אלון מסר: צריך לנסח את הכללים האלה, לא עשינו את זה עדיין, זה משהו ראשוני.

<אלון מסר: אני לא רוצה להתחייב על משהו שאני לא יכול לעמוד בו.

מירי רגב: מתי ההצבעה?

מירי רגב: גם פה יש לי הצבעה.

מירי רגב: כשתהיה הצבעה, אני באה להצביע.

<אלי לוי: על הקדמת הבחירות?

<אלי לוי: אל תצביעו.

מירי רגב: פשוט מדהים.

מירי רגב: אין קואליציה, אין כלום.

מירי רגב: עכשיו כל אחד עושה מה שהוא רוצה.

<אלי לוי: אל תיכנסו למליאה בכלל.

מירי רגב: לא, מה פתאום.

מירי רגב: אני, במקום ללכת עכשיו לעסוק בפריימריז שלי, עוסקת בדברים חשובים לציבור הישראלי.

מירי רגב: זה הכול.

<אלי לוי: אני מצהיר פה, אני תומך בך בפריימריז.

מירי רגב: בסופו של דבר, יש שני חוקים שחייבים להעביר עד יום שני – זה חוק המסתננים החדש וחוק תאגידי המים, אז די.

מירי רגב: עם כל הכבוד, אנחנו נבחרי ציבור, עם קצת יותר אחריות.

מירי רגב: ניר, בבקשה.

מירי רגב: קודם כול, אני אמרתי שבירכתי על ההחלטה של המועצה, על שינוי הכללים המאפשרים לקבוע ולעדכן את תעריפי הביוב והמים לאלה שלא תואגדו.

מירי רגב: אמרתי שוב מראש, הרי כל החוק הזה בא ממטרה לתת זמן לצוות לעבוד - הצוות לא סיים את עבודתו - מתוך כוונה שנגיע לאיזושהי שיטה, לא משנה כרגע אם ביטול כל התאגידים, חלק מהתאגידים, חברה אחת, לא משנה כרגע מה.

מירי רגב: לכן, הייתה הארכה, אבל נתנו להם את כל הסנקציות בהארכה הזאת, לכן זה לא היה הוגן.

מירי רגב: הנטל על ראשי הערים היה מאוד מאוד כבד, אבל הם העדיפו את האומץ הציבורי מול התושבים שלהם, ולא להתאגד.

מירי רגב: עכשיו אני מבינה שזה יצא לשימוע.

<ניר וילנר: לא, לא - - -

<אלון מסר: ניר, היא מדברת על האגרות.

<ניר וילנר: מה שדיברת לגבי עדכון מדדים, במשק מים סגור, אושר ב-27 בחודש.

מירי רגב: נכון.

מירי רגב: זה יצא לשימוע, ו-?

<ניר וילנר: לא.

<ניר וילנר: אושר במועצה.

<תומר רוזנר: אה, זה כבר אחרי שימוע.

<אלון מסר: זה אחרי שימוע?

<ניר וילנר: תאריך הפרסום שלו הוא 1 בינואר 2015.

מירי רגב: מעולה.

<תומר רוזנר: הרשויות המקומיות מוזמנות להגיש - - -

מירי רגב: מעיר פה היועץ המשפטי – חברים, יש פה באמת אמירה יפה וחשובה – זה אומר שזה אושר כבר, וב-1 בינואר - - -

<תומר רוזנר: יכולים כבר להגיש.

<ניר וילנר: אני אשלים.

<ניר וילנר: אושרו שני דברים.

<ניר וילנר: נושא של עדכון מדדים, כפי שאמרנו, תחשיבים; ונושא של משק כספים סגור, כפי שדיבר גם יושב-ראש השלטון המקומי, חיים ביבס.

<ניר וילנר: ההשלמה של זה, של קרן השיקום, זה יבוא למועצה של ה-11 בדצמבר.

<ניר וילנר: גם, תחילתו תהיה ב - -

מירי רגב: 1 בינואר.

<ניר וילנר: - - 1 בינואר.

<ניר וילנר: אני מניח שיצטרכו נהלים, להתקין משך שבועיים-שלושה - -

מירי רגב: מעולה.

<ניר וילנר: - - ארבעה, ואז אפשר להתחיל לגלגל.

<אלי לוי: יש בעיה אחרת.

<אלי לוי: לא רק הכספים ששולמו כביכול לקרן השיקום, שישראל עינב אמר שהם קנסות.

<אלי לוי: יש בעיה אחרת, חובות שנוצרו מרשויות שלא שילמו.

<ניר וילנר: זה חלק מהעניין שיסדירו.

<אלי לוי: אנחנו רושמים את זה אצלנו במאזנים בסוף שנה, בדוחות הכספיים, כחוב.

<אלי לוי: למשל אצלי, יישוב ש-15 שנה הוא לא גירעוני, עכשיו בגלל שאני רושם את זה כחוב, את השלושה-ארבעה מיליון שקלים האלה, אני הופך להיות גירעוני.

<אלי לוי: ירדתי ממועצה איתנה, למטה, אבל זה חוק וירטואלי הרי.

<אלי לוי: את זה תורידו לנו.

<אלון מסר: אם יש חובות שלא שולמו, זה בעיה, אבל אני אומר שהכללים והנהלים שאנחנו הולכים לכתוב, ייצאו לשימוע, ובוא נראה מה המשמעות – לא יודע אם זה משהו חשבונאי.

מירי רגב: לא, זה לא יצא לשימוע.

מירי רגב: זה כבר ב-1 בינואר קורה.

<אלי לוי: אני סוגר עכשיו שנה, אני סוגר עכשיו שנת כספים.

<אלי לוי: אם אני רושם ארבעה מיליון שקל חוב, והוא חוב וירטואלי, אני גירעוני.

<אלון מסר: אני מציע, כשננסח את הכללים אנחנו נשמע גם את עמדת השלטון המקומי, אני מניח, ואת ההתייחסות לזה.

<אלון מסר: קשה לי להתייחס למשהו פרטני.

מירי רגב: אני מציעה ככה.

מירי רגב: אלי, אתה תפנה – אמרתי לך, מעוד שבוע אין להם עבודה – אנחנו רצים ולהם אין עבודה, אז הם יתעסקו בעיקר, והעיקר זה אומר בתושבים ובאזרחים.

מירי רגב: אני מאמינה שתיפגש עם האוצר ותיישב את העניין הפרטי שלך.

<אלי לוי: לא פרטי שלי, זה כולם בשימוע.

מירי רגב: אוקיי, אז צריך לפתור את העניין הזה.

<קריאה: אבל ניתן להסדיר את זה.

<קריאה: ניתן להסדיר את זה לפי דעתי, בתיאום עם האוצר.

מירי רגב: יפה.

מירי רגב: המנכ"ל, קודם כול, בוא נסכם את הדברים האלה – שאני לא משנה את החקיקה כי התשובות של האוצר בהחלט מקובלות, והן טובות והן חשובות, וזה הישג גדול.

מירי רגב: חבל שזה בשנה הזאת ולא לפני כן, אבל זה לא משנה, העיקר שאנחנו מתקדמים קדימה עם האוצר ועם הרשות.

מירי רגב: ראשית, שיש את העדכון של הכללים שמאפשרים לקבוע את כללי העזר וכל מה שזה אומר, לרשויות שלא תואגדו, מה שלא היה עד עכשיו.

מירי רגב: הדבר השני, שימוש בכספי קרן השיקום לאותם ראשי ערים שלא התאגדו.

<ניר וילנר: לשיקום תשתיות.

<שלמה דולברג: ברור.

מירי רגב: לשיקום תשתיות, כמשק סגור.

מירי רגב: לשיקום תשתיות, לא לשום דבר אחר.

מירי רגב: והדבר השלישי, שלא נתנו כאן מענה, זה הסיפור שהעלה אלי, עם החובות של מה שהם לא שילמו לכאורה ואז הם הופכים להיות גירעוניים, שזה המנכ"ל - - -

<אלון מסר: צריך למצוא פתרון.

<שלמה דולברג: יחד עם האוצר.

מירי רגב: יחד עם האוצר.

מירי רגב: שוב, אני לא אבטיח את זה לפני הפריימריז, כי אני בכל זאת גם צריכה להיבחר, אבל הוועדה אמורה להמשיך לעבוד עד הבחירות הבאות.

מירי רגב: הבחירות יהיו במרס.

מירי רגב: בעזרת השם, אחרי הפריימריז אני אקיים מספר דיונים בוועדה.

מירי רגב: אחד הדיונים הראשונים יהיה בנושא של תאגידי המים והחוב הזה.

מירי רגב: אני מציעה שהמנכ"ל, שגם הוא לא גורם נבחר, ופקידי האוצר, שגם הם לא נבחרים, ישבו יחד עם רשות המים, יסגרו את כל הנושא הזה ואת הפערים, ניפגש פה בפברואר, ואז נראה איך התקדמנו בעניין הזה.

מירי רגב: אבל אני מבחינתי, שב-1 בינואר הכללים – גם של קרן השיקום כמשק סגור לטובת התשתיות, שהן בעצם מאושרות, וגם הטיפול בכללים ועדכון היטלי ביוב וכל הדברים האלה, זה בעיני תשובות בהחלט טובות וחשובות.

<שלמה דולברג: אבל גברתי, הם לא ענו – אני לפחות לא שמעתי – לגבי אמות המידה לרכישת מי גלם.

<שלמה דולברג: ביקשנו שאמות המידה לרכישת מי גלם יהיו כמו לתאגידים.

מירי רגב: כמו לתאגידים.

מירי רגב: נכון.

<אלון מסר: אני אתייחס.

<אלון מסר: רציתי להביא לכם דווקא את התחשיב להראות את זה.

<אלון מסר: עשינו עבודה, דיברתי גם עם תומר אתמול בערב.

<אלון מסר: הטענה של השלטון המקומי הייתה שהתעריפים שהרשויות המקומיות קונות, הם גבוהים משמעותית מתאגידים.

<אלון מסר: בדיון הקודם גם אמרתי שזה לא מדויק כי יש תאגידים שקונים יותר ביוקר, ועכשיו עשינו ניתוח לראות – עכשיו, שאפשר להשתמש בכספי קרן השיקום, שזה חלק מהתעריף – שלמה, התעריפים של רשויות לא מתואגדות הם ממש באזור הממוצע של התאגידים.

<איתי חוטר: זה מובנה.

<איתי חוטר: כן, יש תעריפים ברשויות מקומיות ללא תאגיד - - -

<אלון מסר: רבותי, אני מציע – אני אומר את זה לפרוטוקול גם.

<שלמה דולברג: שיגידו את זה לפרוטוקול כהצהרה.

<אלון מסר: עשינו את הניתוח הזה, שאנחנו מורידים את רכיב קרן השיקום כי עכשיו הוא משמש את הרשות המקומית ללא תאגיד, התעריפים של הרשויות המקומיות הם ממש לא גבוהים ביחס לתאגידים.

<אלון מסר: הם ממש באזור הממוצע.

<איתי חוטר: עזוב מתחשיבים.

<איתי חוטר: יש פה יועץ משפטי.

<איתי חוטר: האם בכללי המים יש אמירה מפורשת או הבחנה מפורשת לעניין קביעת תעריפים?

<ניר וילנר: עוד פעם, חישוב העלויות של התאגידים – הסברנו גם קודם, זה לא סוד, ויש כללים - יש סעיף שנוגע לתאגידים, שהוא לפי כל תאגיד.

<ניר וילנר: מה שאמרנו, שכל תאגיד קונה לפעמים ביוקר, לפעמים יותר בזול מהרשות המקומית, ויש כלל לגבי רשויות מקומיות.

<שלמה דולברג: כללים שונים.

<קריאות: כללים שונים.

<ניר וילנר: תעריף הרכישה הוא שונה.

<ניר וילנר: זה לא סוד, הוא מופיע בכללים.

<איתי חוטר: תעריף הרכישה הוא יותר גבוה.

<קריאה: זה מה שהוא אומר לך, שהוא לא יותר גבוה.

<קריאה: הוא באזור הממוצע.

<אלון מסר: בניכוי קרן השיקום, איתי, הוא באזור הממוצע - -

מירי רגב: עכשיו קרן השיקום, אפשר יהיה להשתמש בה.

מירי רגב: השגנו עכשיו שני דברים.

<אלון מסר: - - עכשיו קרן השיקום היא בתחום רכיב מקורות, עכשיו אפשר להשתמש ברכיב הזה להשקעות, ולכן אתה בעצם הגדלת את המרווח ממה שהיה להם קודם.

מירי רגב: אז אני מציעה את הדבר הבא.

<אלי לוי: אבל עדיין יותר גבוהים מהתאגידים.

<אלון מסר: לא בהכרח.

<אלי לוי: אתה יכול להגיד לי כמה תאגיד רהט קונה?

<אלי לוי: כמה תאגיד מודיעין קונה?

<אלי לוי: כמה תאגיד באר שבע קונה?

<אלי לוי: אף אחד, אין לו תעריף זהה.

<אלי לוי: אף אחד, אין לו תעריף זהה.

<אלון מסר: נכון, נכון, נכון.

<אלי לוי: פה נשארת קופה של 100 מיליון.

<אלי לוי: למה רהט צריכה לשלם יותר ממודיעין?

<אלי לוי: הנה, עכשיו אני מגן על חבריי הבדואים.

<אלי לוי: למה רהט צריכה לשלם יותר ממודיעין?

מירי רגב: אתה צריך להגן עליהם.

<אלי לוי: סוציו-אקונומי 1.

מירי רגב: נכון.

מירי רגב: זו בושה.

<קריאה: זאת שאלה אחרת.

מירי רגב: אני אגיד לך למה זה יצא.

מירי רגב: רצינו מחיר שווה לצרכן.

<אלון מסר: נכון.

מירי רגב: מזה זה התחיל.

<תומר רוזנר: נכון.

<תומר רוזנר: זו בדיוק הסיבה.

מירי רגב: זו הבעיה הייתה, אבל צריך להיות היגיון.

<איתי חוטר: יש פגם באמות המידה - - -

מירי רגב: אנחנו צריכים לתקוף את השיטה.

מירי רגב: אמרתי לך, בעזרת השם, באמת כשנהיה בדרך - - -

<אלי לוי: זה עוול.

<אלי לוי: עוול.

מירי רגב: צריך לתקוף את השיטה.

<תומר רוזנר: המודל הוא לא מספיק מתחשב.

מירי רגב: המודל הוא לא מספיק מתחשב בחלשים, ונוצר מצב שראשי ערים בסוציו-אקונומי נמוך – על זה בעצם היה הריב עם קרית גת.

<אלי לוי: אני משלם יותר יקר מאבירם דהרי.

<אלי לוי: איפה אבירם?

מירי רגב: הנה הוא פה.

<אבירם דהרי: אלון כבר יודע, אתמול עשינו דיון על זה.

<אבירם דהרי: .

<אלי לוי: דהרי - - -

<אבירם דהרי: אתמול הם הודו - - -

<אלי לוי: איזה דיקטטורה זה.

<אלי לוי: אין דבר כזה, תאמיני לי, אצל פוטין אין דבר כזה.

מירי רגב: תמשיכו לבחור באנשים הנכונים בכנסת.

מירי רגב: גיל, נכון?

<אבירם דהרי: תקשיב, אלי, אתמול לקחו לי 25 מיליון שקל בשנתיים.

<אלי לוי: ואתה ישבת בשקט.

<אבירם דהרי: אני לא ישבתי.

<אבירם דהרי: 25 מיליון שקל בשנתיים.

<אלי לוי: לא הייתי משאיר שולחן שלם על ארבע רגליים ברשות המים.

<אלי לוי: שולחן עומד על ארבע רגליים ברשות המים לא היה נשאר.

<אבירם דהרי: אלי, תקשיב מה אמר פה סמנכ"ל, משהו חמור - והיועץ המשפטי שישב לידו ככה, והיועצת המשפטית האחרת ניסו להמתיק את הגלולה.

<אבירם דהרי: הוא אמר שהייתה חריגת רווח לקרית גת, ובגלל זה העלו לנו את המחירים.

<אלי לוי: חריגת רווח.

<אלי לוי: אם אתה רואה מקום ראשון בפריימריז, תהיה לך חריגת פריימריז.

מירי רגב: אני יודעת.

מירי רגב: אני ביקשתי ממבקר המדינה שיבדוק את ההתנהלות מול קרית גת, לא לחינם, מול רשות המים.

מירי רגב: בסדר.

<אבירם דהרי: מקובל עליך, נכון?

מירי רגב: אבירם.

<אבירם דהרי: רגע, אתה מודע לקרית גת?

מירי רגב: אבירם.

<ניר וילנר: מודע.

<אבירם דהרי: אתה מודע - - -

מירי רגב: אני ביקשתי מאבי, מהמשנה ליועץ המשפטי, שיטפל בזה באופן ישיר.

<אבירם דהרי: רגע, סליחה.

<אבירם דהרי: אתה מודע, ואיך אתה מסביר את זה?

<אלי לוי: הוא לא מתייחס.

<אלי לוי: הוא אמר לך, לא מתייחס.

<אבירם דהרי: למה אתה לא מתייחס?

<אבירם דהרי: הנה, יועץ משפטי, איך אתה מסביר את זה?

<ניר וילנר: לא אמרתי שאני לא מתייחס.

<ניר וילנר: אמרתי שאני מכחיש מה שאתה אומר.

<אבירם דהרי: מה אתה מכחיש?

<אבירם דהרי: - - -

<קריאות: - - -

מירי רגב: בסדר, עזוב.

מירי רגב: אני עשיתי דיון של שעה וחצי על קרית גת.

<אבירם דהרי: אבל הוא לא היה.

<אבירם דהרי: הוא מכחיש, הוא אפילו לא יודע מה הוא מכחיש.

<אבירם דהרי: מה אתה מכחיש?

<אלי לוי: הפגישה של פברואר תהיה פגישה מאוד חשובה.

<קריאה: - - -

<אבירם דהרי: למה, למה די?

<אבירם דהרי: למה די?

מירי רגב: אבל הכול תלוי מה יהיה בינואר.

מירי רגב: הכול תלוי מה יהיה ב-6 בינואר.

<אלי לוי: מה יש ב-6 בינואר?

מירי רגב: פריימריז.

מירי רגב: אחרי ה-6 בינואר נדבר.

<אלי לוי: אנחנו נקדים את הפריימריז.

<אבירם דהרי: אלי,אל תפריע, דקה.

<אבירם דהרי: יש פה משהו מעניין.

<אבירם דהרי: מה אתה מכחיש בדיוק?

<אבירם דהרי: רק מה אתה מכחיש?

<ניר וילנר: אם היושבת-ראש תיתן לי רשות דיבור, אני אדבר, ואם לא אז לא.

<אבירם דהרי: בבקשה, מה אתה מכחיש?

<ניר וילנר: לא, זה לא דיון פרטי.

מירי רגב: בואו, עזוב את זה כרגע.

<אבירם דהרי: מה אתה מכחיש?

<אבירם דהרי: לא הבנתי.

<ניר וילנר: הסבירו לך אתמול שעה וחצי.

<ניר וילנר: אתה רוצה - - -

<אבירם דהרי: לא, לא, מה אתה מכחיש?

<אבירם דהרי: לא אמרו כלום - - -

מירי רגב: אבירם.

מירי רגב: אבירם.

<אבירם דהרי: אתה לא היית פה, איך אתה מכחיש?

<ניר וילנר: סיפרו לי מה היה.

מירי רגב: אבירם, בבקשה.

<קריאות: - - -

<אבירם דהרי: סיפרו לך, ולפי זה אתה מכחיש?

<ניר וילנר: - - -

<אבירם דהרי: לא, אז אתה יכול להסביר למה קרית גת היא הכי גבוהה?

<קריאה: - - -

<אבירם דהרי: למה אתה אומר לו לא לענות?

<אבירם דהרי: תענה.

מירי רגב: אבירם.

מירי רגב: אבירם.

מירי רגב: אני צריכה להקריא את החוק.

מירי רגב: אתם לא רוצים חוק?

<אבירם דהרי: עוד מילה.

<אבירם דהרי: רק תסביר לנו, במילה אחת, שתי דקות תעדכן את האנשים פה כי אתה תקבל את אותם כללים, אתה לא מבין?

<אבירם דהרי: ייתנו לך כללים ויעלו לך לשמונה שקלים, שישה שקלים, מה זה משנה איזה כללים זה?

<אבירם דהרי: הוא קובע מה שהוא רוצה אחר כך.

<אבירם דהרי: מה זה משנה איזה כללים, איזה אמות מידה?

<אבירם דהרי: אתה יכול להסביר לנו איך קרית גת היא מקום ראשון?

<ניר וילנר: הסבירו לך אתמול את המבנה.

<אבירם דהרי: לא, לא הסבירו.

<אבירם דהרי: איך?

מירי רגב: לא, לא.

מירי רגב: לא חוזרת לעניין קרית גת.

<אבירם דהרי: תשמעי מה קורה.

<אבירם דהרי: אם הם קובעים את הכללים, אז מה זה משנה אם נצמיד את הכללים שלהם לתאגידים.

<אלי לוי: אבירם, מה זה משנה - - -

מירי רגב: אבירם, די.

<שלמה דולברג: שיודיעו לפרוטוקול שהם ידאגו שאמות המידה לרכישת מחירי מים ברשויות המקומיות - -

<קריאות: לא, לא - - -

<שלמה דולברג: - - יהיו אותו דבר כמו לתאגידים.

<אלון מסר: יש אמות מידה שהן שונות מלכתחילה, אתה יודע את זה.

<אלון מסר: אני אמרתי שהתעריפים שנקבעים לרשויות מקומיות – ואני אומר את זה לפרוטוקול – התעריפים, בניכוי קרן השיקום, הם ממש לא גבוהים ביחס לתאגידים, הם באזור הממוצע.

מירי רגב: אנחנו נראה את זה בפברואר.

<אלי לוי: אבל כשהוא לוקח ממוצע, הוא לוקח את השקל של מודיעין - -

<אלון מסר: ממוצע זה ממוצע.

מירי רגב: ממוצע זה ממוצע, מה לעשות.

<אלי לוי: - - ואת השבעה שקלים של באר שבע, יוצר מזה ממוצע.

<אלון מסר: זה הממוצע.

<אבירם דהרי: אני קונה את זה.

<אבירם דהרי: תקשיב, אני קונה ממוצע.

<אבירם דהרי: אתה יכול להביא לי ממוצע?

<אבירם דהרי: תביא לי ממוצע, אני קונה ממוצע.

<אבירם דהרי: אתה לא מבין?

מירי רגב: רגע, אבירם.

<אבירם דהרי: אתה לא תקבל ממוצע.

<אבירם דהרי: תקבל פי-3.

<אבירם דהרי: תקנה ממוצע.

<אבירם דהרי: מירי, תקנו ממוצע.

<אבירם דהרי: אני מציע לך, תקנה ממוצע, זה יותר טוב מאמות מידה.

<אבירם דהרי: תקנה ממוצע.

מירי רגב: אני לא יכולה ככה, באמת אי אפשר.

<תומר רוזנר: הטענה שהם הביאו היא טענה כללית.

<תומר רוזנר: שיצביעו על אמות מידה ספציפיות שהן בעייתיות.

מירי רגב: אז אני רוצה לעשות את הדבר הבא, אני רוצה לקדם את זה.

מירי רגב: אני אומרת, אנחנו מביאים היום את ההצבעה של החוק.

מירי רגב: יש לנו הישגים כרגע שהם הישגים יפים.

מירי רגב: האחד, שמה-1 בינואר אנחנו משנים את הכללים המאפשרים לקבוע ולעדכן את היטלי אגרות ביוב והיטלי מים לרשויות שלא תואגדו, זה אושר כבר במועצת המים.

מירי רגב: הדבר השני שאושר, ב-15 בדצמבר, על-פי נציג רשות המים, זה קרן השיקום, שבעצם יוכלו להשתמש בקרן השיקום לטובת תשתיות.

<שלמה דולברג: תשתיות המים והביוב.

מירי רגב: גם מה-1 בינואר.

מירי רגב: אלה שני דברים חשובים שמאפשרים לראשי הערים לנשום קצת יותר סביב החנק הזה שהיה להם על כך שהם לא תואגדו.

מירי רגב: אמרנו שיש שני דברים שאנחנו נדון בהם במהלך פברואר, אם כמובן ראשי הערים יוכיחו שבפריימריז אני אהיה ראויה לכך, ב-6 בינואר.

מירי רגב: אם לא, אני לא מקדמת שום דיון.

מירי רגב: בפברואר אנחנו נקיים דיון על שני דברים.

מירי רגב: אחד, האם באמת ההחלטה של מועצת המים שתבוא לידי ביטוי ב-1 בינואר, עשתה משהו בעניין המחירים.

מירי רגב: זה הדבר האחד.

מירי רגב: והדבר השני שאמרנו שנתעסק אתו זה העניין של אמות המידה.

מירי רגב: אלה שני הדברים, ואז נעשה פה דיון עקרוני.

<שלמה דולברג: אמות המידה לרכישת מי גלם.

<תומר רוזנר: כן, אבל קודם צריכים לעשות עבודה, לא מטרות כלליות.

מירי רגב: כן, אתם צריכים לעשות עבודה.

מירי רגב: הוא צודק, תומר.

מירי רגב: בגלל שאמרתי לכם, כל נבחרי הציבור עכשיו עסוקים בלקנות נעלי ספורט ולרוץ, אז אתם תהיו עסוקים בלדאוג עכשיו לציבור, מה לעשות – אתם, יחד עם פקידי האוצר.

מירי רגב: לא יעזור כלום.

מירי רגב: הנושא של תאגידי המים, לא ירפו ממנו, אף ממשלה שלא תהיה.

מירי רגב: זה לא ירפה, אתם צריכים לבוא עם שינוי.

מירי רגב: אני גם אמרתי אתמול לאמיר – יש לך הזדמנות עכשיו בתקופה של השקט לגמור את העבודה הזאת, לבוא עם הצעה אמיתית, להבין שתאגידי המים, באמת זה דבר שבלתי אפשרי להמשיך להתנהל אתו כמו שהוא היום.

מירי רגב: לא יעזור איזה ממשלה תהיה, אנחנו נצטרך לטפל בעניין הזה.

מירי רגב: גם מה שהעלו לגבי הרווחים, גם את זה צריך לפתור.

<שלמה דולברג: הדיבידנדים.

מירי רגב: לא.

מירי רגב: מה שהעלה אלי מלהבים.

<שלמה דולברג: אלי העלה עניין טכני של אי העברת הכסף לקרן השיקום.

מירי רגב: אז גם זה חלק מקרן השיקום, אוקיי.

<אבירם דהרי: אל תשכח גם שהפטור ממס על הרווחים ועל הדיבידנד פג ב-2015.

<אבירם דהרי: ב-2015 הוא פג, אז בכלל, לוקחים עוד 30%.

<אלון מסר: זה עד סוף 2015.

מירי רגב: בסדר.

מירי רגב: את זה אנחנו גם כן נפתור בפברואר, אבל כרגע אנחנו מאריכים את החוק לשנה – זה הסיכום שלי עם אמיר – עם שתי האמירות הברורות של האוצר לטובת הפרוטוקול, ושל רשות המים, וכמובן סיכום שבעזרת השם בפברואר נדון בפערים שדיברנו עליהם היום.

מירי רגב: זה הישג, זה חשוב, ומפה אנחנו נתקדם הלאה אחר כך.

מירי רגב: אני מבקשת לעבור להקראה, וכל חברי הכנסת יצביעו על החוק הזה.

מירי רגב: בבקשה.

<גלעד קרן: "הצעת חוק תאגידי מים וביוב (תיקון מס' 8) (דחיית מועדים), התשע"ה–2014

<שלמה דולברג: לגבי התאריכים האלה, גברתי, אני רק רוצה לוודא עם היועץ המשפטי.

<שלמה דולברג: אנחנו מדברים על דחייה של שני דברים.

<תומר רוזנר: תן לו לסיים.

<תומר רוזנר: הוא באמצע הקראה.

<גלעד קרן: סעיף 5 הוא סעיף תחילה, אפשר לוותר עליו כי אנחנו נחוקק את החוק לפני התחילה שמוצעת כרגע, 30 בדצמבר.

<גלעד קרן: עדיף שהחוק ייכנס לתוקף כבר בשבוע הבא.

מירי רגב: בסדר.

מירי רגב: מה הבעיה עם הזמנים?

<שלמה דולברג: אני רק רוצה לוודא לגבי הדחייה.

<שלמה דולברג: יש פה שתי דחיות.

<שלמה דולברג: דחייה אחת של חובת התאגוד לשנה נוספת; ודחייה שנייה של חובת התאגוד האזורית לשנה נוספת.

<שלמה דולברג: זו השאלה שלי ליועץ המשפטי, לוודא לפרוטוקול.

מירי רגב: אוקיי.

מירי רגב: מסר, אוצר.

<אלון מסר: לא שמעתי.

<אלון מסר: סליחה, אני מתנצל.

<שלמה דולברג: אנחנו מבקשים לוודא שמדובר פה בשתי דחיות – דחייה אחת היא דחייה של חובת התאגוד לרשויות שטרם התאגדו; דחייה שנייה זה דחייה של חובת התאגוד האזורי לרשויות שכבר התאגדו, בהתאם לשני הליכי חקיקה נפרדים, שאמורים להתכנס בחקיקה הזאת.

<אלון מסר: אתה רואה מה רשום פה, שלמה.

<שלמה דולברג: אני שואל אותך כי אני לא משפטן.

מירי רגב: מה רשום פה?

<קריאה: גם הוא לא.

<קריאה: אולי ניר יגיד לנו.

<אלון מסר: המועד הראשון לחובת התאגוד היה בכלל 2007.

<אלון מסר: 2007 כבר עבר, לא תוכל לדחות אותו.

<שלמה דולברג: לא, לא.

<שלמה דולברג: אני מדבר על שני מועדים.

<אלון מסר: כל המועדים של התאגוד האזורי, הכול נדחה בשנה.

<שלמה דולברג: בסדר, אז התשובה היא כן.

<שלמה דולברג: זה שתי דחיות – גם דחיית חובת התאגוד לכאלה שטרם תואגדו, וגם דחיית חובת התאגוד האזורי.

<ניר וילנר: יש דחיית מועד למי שלא התאגדה לעוד שנה; יש דחיית מועדים לחברה אזורית.

<שלמה דולברג: אוקיי.

<שלמה דולברג: אז התשובה היא כן.

מירי רגב: אז התשובה היא בסדר?

מירי רגב: מקובל עליכם?

מירי רגב: יש הערות, חוץ ממה שסגרנו על ההישגים שם?

מירי רגב: לא.

מירי רגב: ממשלה, זה מקובל עליכם?

מירי רגב: אוצר.

<אלון מסר: מקובל.

מירי רגב: רשות המים, מקובל?

<ניר וילנר: מקובל.

מירי רגב: אנחנו עוברים להצבעה.

<תומר רוזנר: לגבי השמטת סעיף 5, כמו שאמרנו – סעיף התחילה.

מירי רגב: אני משמיטה את סעיף 5, סעיף התחילה יהיה כבר מרגע אישור החוק, קרי מיום שני, בעזרת השם.

<אלון מסר: מיום פרסומו.

מירי רגב: מיום פרסומו.

מירי רגב: אנחנו עוברים להצבעה.

מירי רגב: מי בעד הצעת החוק?

מירי רגב: מי נגד?

מירי רגב: בעד – פה אחד

מירי רגב: בעד – כמובן אני, נגד – אין, נמנעים – אין.

מירי רגב: ההצעה הועברה.

מירי רגב: תודה רבה לכולם.

מירי רגב: בשעה טובה ומוצלחת.

מירי רגב: הישיבה נעולה.